title: Rozhodnutie Komisie (EÚ) 2016/1849 zo 4. júla 2016 o opatrení SA.41613 – 2015/C [ex SA.33584 – 2013/C (ex 2011/NN)], ktoré vykonalo Holandsko vo vzťahu k profesionálnemu futbalovému klubu PSV v Eindhovene [oznámené pod číslom C(2016) 4093] (Text s významom pre EHP )

text:
               19.10.2016

               SK

               Úradný vestník Európskej únie

               L 282/75

         ROZHODNUTIE KOMISIE (EÚ) 2016/1849
   zo 4. júla 2016
   o opatrení SA.41613 – 2015/C [ex SA.33584 – 2013/C (ex 2011/NN)], ktoré vykonalo Holandsko vo vzťahu k profesionálnemu futbalovému klubu PSV v Eindhovene

         [oznámené pod číslom C(2016) 4093]

   (Iba holandské znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   po vyzvaní zainteresovaných strán, aby predložili pripomienky v súlade s článkom 108 ods. 2 zmluvy (1) a so zreteľom na tieto pripomienky,
   keďže:
   1.   POSTUP

               (1)

               V máji 2011 sa Komisia dozvedela z tlačových správ a prostredníctvom podania od občanov, že obec Eindhoven plánovala podporiť profesionálny futbalový klub Philips Sport Vereniging (ďalej len „PSV“) prostredníctvom finančnej transakcie. V rokoch 2010 a 2011 boli Komisii doručené aj sťažnosti týkajúce sa opatrení v prospech iných profesionálnych futbalových klubov, konkrétne MVV v Maastrichte, Willem II v Tilburgu, FC Den Bosch v 's-Hertogenboschu a NEC v Nijmegene. Holandsko 26. a 28. júla 2011 poskytlo Komisii informácie o opatrení týkajúcom sa PSV.

               (2)

               Komisia listom zo 6. marca 2013 informovala Holandsko, že sa rozhodla začať konanie stanovené v článku 108 ods. 2 zmluvy vo veci opatrení v prospech klubov Willem II, NEC, MVV, PSV a FC Den Bosch.

               (3)

               Rozhodnutie Komisie o začatí konania (ďalej len „rozhodnutie o začatí konania“) bolo uverejnené v Úradnom vestníku Európskej únie
                   (2). Komisia vyzvala zainteresované strany, aby predložili svoje pripomienky k uvedeným opatreniam.

               (4)

               Holandsko predložilo vyjadrenia týkajúce sa opatrenia v prospech PSV, listami zo 6. júna a z 12. novembra 2013 a z 12. a 14. januára a 22. apríla 2016.

               (5)

               Komisii boli doručené vyjadrenia od týchto zainteresovaných strán: od obce Eindhoven (ďalej len „obec“) 23. mája 2013, 11. septembra 2013 a 26. septembra 2013 a od PSV 24. mája 2013. Komisia ich zaslala Holandsku, ktoré dostalo príležitosť reagovať na ne. Holandsko predložilo pripomienky listom z 12. novembra 2013.

               (6)

               Rokovania s Holandskom sa konali 9. júla 2013, 25. februára 2015 a 13. októbra 2015.

               (7)

               Dňa 17. júla 2013 sa obec odvolala proti rozhodnutiu o začatí konania zo 6. marca 2013 na Všeobecnom súde (3).

               (8)

               Po rozhodnutí o začatí konania a po dohode s Holandskom sa prešetrovania týkajúce sa jednotlivých klubov vykonali samostatne. Prešetrovanie týkajúce sa PSV bolo zaevidované pod číslom SA.41613.

         2.   PODROBNÝ OPIS OPATRENIA

   2.1.   Opatrenie

               (9)

               Národná futbalová federácia Koninklijke Nederlandse Voetbal Bond (ďalej len „KNVB“) je zastrešujúca organizácia pre profesionálne a amatérske futbalové súťaže. Profesionálny futbal v Holandsku je organizovaný ako dvojstupňový systém. V sezóne 2014/2015 ho tvorilo 38 klubov, z ktorých 18 hralo vo vyššej lige (eredivisie) a 20 v nižšej lige (eerste divisie).

               (10)

               PSV bol založený v roku 1913 a domáce zápasy hrá v Eindhovene. V roku 1999 sa obchodné činnosti PSV sústredili do spoločnosti s ručením obmedzením (naamloze vennootschap). Všetky akcie okrem jednej vlastní nadácia Foundation PSV Football. Vlastníkom zostávajúcej akcie je futbalový klub PSV Eindhoven. PSV hrá v najvyššej lige a pravidelne bojuje o najvyššie miesta v lige. Po prvýkrát skončil v najvyššej lige v sezóne 2014/2015 a v sezóne 2015/2016. PSV sa pravidelne zúčastňuje európskych turnajov a vyhral Európsky pohár (1987/1988) aj pohár UEFA (1977/1978).

               (11)

               PSV je vlastníkom svojho futbalového štadióna Philips (ďalej len „štadión“). Do roku 2011 vlastnil aj pozemok pod štadiónom a tréningovým komplexom De Herdgang. V roku 2011 čelil PSV závažným problémom s likviditou, v dôsledku ktorých sa obrátil na obec, spoločnosť Philips a niekoľko ďalších spoločností v Eindhovene, ako aj na niektoré banky. Niektoré z týchto spoločností skutočne súhlasili s poskytnutím nových alebo rozšírením existujúcich úverov s cieľom pomôcť PSV preklenúť náročné obdobie.

               (12)

               V tom čase obec a PSV jednali o transakcii týkajúcej sa predaja a spätného prenájmu. Dohodli sa, že obec odkúpi pozemok pod štadiónom a tréningovým komplexom za 48 385 000 EUR. Pozemok štadióna bol ocenený na 41 160 000 EUR. Obec, aby mala prostriedky na tento nákup, si vzala z banky dlhodobý úver v podobnej výške s pevným úrokom. Pozemok pod štadiónom bol potom poskytnutý PSV prostredníctvom dlhodobého prenájmu (erfpacht) na 40 rokov, ktorý sa môže predĺžiť, ak o to PSV požiada. Ročné nájomné je 2 463 030 EUR. Toto ročné nájomné zahŕňa poplatok za prenájom pozemku štadióna (1 863 743 EUR), pozemku pod tréningovým komplexom (327 151 EUR) a parkoviska (272 135 EUR). Zmluva obsahovala ustanovenie, že prenájom sa po 20 rokoch prehodnotí.

               (13)

               Holandsko neoznámilo Komisii podľa článku 108 ods. 3 zmluvy svoj zámer vstúpiť do tejto investície týkajúcej sa predaja a spätného prenájmu.

         2.2.   Dôvody na začatie konania

               (14)

               Komisia v rozhodnutí o začatí konania zaujala stanovisko, že opatrenia zamerané na pomoc profesionálnym futbalovým klubom môžu narušiť hospodársku súťaž a ovplyvniť obchod medzi členskými štátmi v zmysle článku 107 ods. 1 zmluvy. Komisia taktiež spochybnila náležitosť predajnej ceny za pozemok pod štadiónom a nájomného za pozemok. Dospela k predbežnému záveru, že obec použitím štátnych zdrojov poskytla PSV selektívnu výhodu, a tým poskytla futbalovému klubu pomoc.

               (15)

               Konkrétne pokiaľ ide o spoľahnutie sa Holandska na oznámenie Komisie o prvkoch pomoci pri predaji pozemkov verejnoprávnymi orgánmi (4) (ďalej len „oznámenie o predaji pozemkov“), Komisia zdôraznila, že usmernenie poskytnuté Komisiou, ako je uvedené v jeho úvode, sa týka len „predajov verejne vlastnených pozemkov a budov. Netýka sa verejného nadobúdania pozemkov a budov ani poskytovania alebo prenájmu pozemkov a budov verejnoprávnymi orgánmi. Takéto transakcie môžu zahŕňať aj prvky štátnej pomoci.“

               (16)

               Vo vzťahu k externému posudku, z ktorého vychádzala obec, Komisia spochybnila platnosť toho, že znalci použili pri výpočtoch cenu pozemku so zmiešaným využitím namiesto ceny pozemku pre štadión. Komisia taktiež spochybnila, či bolo rozpätie zisku a riziková marža použité na výpočet hodnoty pozemku pre budúci rozvoj po skončení dlhodobého prenájmu realistické.

               (17)

               Komisia nebola v tejto fáze presvedčená, že obec vôbec mala v úmysle zabezpečiť, aby bola transakcia v súlade so zásadou súkromného investora v trhovom hospodárstve. Skôr sa pokúsila vyhnúť sa vytvoreniu straty; inými slovami, zaviedli sa záruky s cieľom dosiahnuť neutrálnosť týchto transakcií vo vzťahu k jej rozpočtu. To by bolo pre bežného investora v trhovom hospodárstve neprijateľné, dokonca aj keby vychádzal z externého posudku na ocenenie pozemkov a stanovenie nájomného.

         3.   PRIPOMIENKY ZO STRANY HOLANDSKA

               (18)

               Holandsko je toho názoru, že transakcia nepredstavuje štátnu pomoc, a to z týchto dôvodov: a) hodnota pozemku a ročné nájomné stanovili externí znalci v súlade s oznámením o predaji pozemkov. Toto oznámenie by poskytlo príslušný rámec na posúdenie charakteru transakcie z hľadiska štátnej pomoci. b) PSV bude v rámci dlhodobého prenájmu platiť obci nájomné, ktoré je vyššie, ako suma splátok, ktoré platí obec banke, čo zabezpečuje, že táto operácia je pre obec viac ako finančne neutrálna; c) PSV poskytne záruku za tieto platby, ktorú pokrýva predaj sezónnych lístkov; d) ak sa PSV dostane do konkurzu, pozemok a štadión pripadnú obci; e) výška nájomného sa po 20 rokoch prehodnotí na základe nového znaleckého posudku.

               (19)

               Podľa názoru Holandska nadobudnutím pozemku štadióna konala obec za trhových podmienok v súlade so zásadou súkromného investora a veriteľa v trhovom hospodárstve a zásadou súkromného veriteľa v trhovom hospodárstve. Vyžiadala si nezávislé ocenenie pozemku, aby stanovila cenu transakcie na základe trhovej hodnoty pozemku.

               (20)

               Pokiaľ ide o posúdenie pozemku ako pozemku so zmiešaným využitím, Holandsko poznamenáva, že akékoľvek posúdenie v kontexte porovnania medzi správaním sa verejného a súkromného investora sa musí vykonať s ohľadom na vzťah, ktorý by mal súkromný investor v čase danej transakcie, s prihliadnutím na dostupné informácie a predvídateľný rozvoj v danom čase. Znalec bol preto poverený stanoviť hodnotu, akú mal majetok v jeho aktuálnom stave v prípade predaja za údajne najlepšiu ponuku po predložení dobre vypracovanej ponuky vyplývajúcej z trhu pri zohľadnení rozvojového potenciálu terénu.

               (21)

               Holandsko sa na základe toho odvoláva na nezávislý znalecký posudok, v ktorom sa uvádza, že pri hodnotení sa musí zohľadniť možný realistický a predvídateľný rozvoj, ktorý má vplyv na pozemok. Posudok zohľadňuje možný rozvoj miesta, na ktorom sa nachádza štadión, a konštatuje, že v prípade, že by štadión zanikol, s najväčšou pravdepodobnosťou by sa využilo ako zóna so zmiešaným využitím s administratívnymi a obytnými budovami. Bolo by primerané vychádzať pri odhade ceny z tohto hľadiska, aj keď by k takémuto rozvoju nedošlo po desaťročia. V stanovisku Holandska a v znaleckom posudku sa zdôrazňuje, že tento predpoklad je realistický najmä preto, že pozemok sa nachádza v centre mesta. V prípade pozemkov, ktoré sa nachádzajú v centre, je predpoklad, že sa bude hodnota postupne vyvíjať, oveľa vyšší, ako v prípade pozemkov nachádzajúcich sa na okraji. V danom prípade má obec ďalej výhodné postavenie v tom, že sama rozhoduje o územnom pláne, a tým aj o potenciálnom budúcom využití štadióna.

               (22)

               Podľa Holandska je predpokladaná perspektíva – možné zmiešané obytno-administratívne využitie pozemku – v súlade s územným rozvojom oblasti, v ktorej sa štadión nachádza, v nedávnej minulosti a s jej ďalšími perspektívami. Priame okolie pozemku sa postupne zmenilo z prevažne priemyselnej oblasti na zmiešanú obytnú a administratívnu oblasť v centre mesta. Obec má v oblasti štadióna vlastný záujem, pretože nadobudnutie strategického pozemku je súčasť stratégie územného rozvoja uvedenej v dokumente Interimstructuurvisie 2009. Tento dokument vytvára priestor na pretvorenie opustených priemyselných oblastí na centrálne mestské oblasti s kombináciou obytných priestorov, tvorivých činností, obchodov a kancelárií. Uvedená časť tejto stratégie vopred zabezpečuje strategický pozemok ako súčasť dlhodobej investičnej stratégie na realizovanie plánov. V rámci tejto logiky a vzhľadom na to, že obec nemôže vykonať všetky plány pre jednotlivé oblasti súčasne, chce obec taktiež kombinovať nadobudnutie pozemku (s cieľom zabezpečiť ho) s dlhodobými prenájmami. Dohoda o štadióne patrí do tejto logiky plánovania. Obec po nadobudnutí vlastníctva zistila, že týmto získala vítanú príležitosť, ktorá slúži jej záujmom. Súčasne by sa tým zabezpečil spoľahlivý príjem z výnosov z nadobudnutia pozemku počas dlhodobého prenájmu.

               (23)

               V znaleckom posudku sa preto zohľadňuje, vzhľadom na všeobecne prijímanú normu, že hodnota pozemku sa má odhadnúť na základe najvyššieho a najlepšieho využitia oblasti, že cena sa má stanoviť na základe pozemku určeného na zmiešané využitie. Znalecký posudok taktiež zahŕňa očakávané náklady na demoláciu existujúcich budov a technickú prípravu oblasti a očakávanú cenu výstavby bytov a kancelárií. V posudku sa porovnáva možná hodnota kancelárií a bytov s ohľadom na nedávnu výstavbu v okolitých oblastiach. Odhadca ako dodatočný vankúš na krytie rizika počíta s indexom podlahovej plochy len 80 % v porovnaní s podobnými projektmi.

               (24)

               Ako základ na stanovenie výšky ročného prenájmu sa v znaleckom posudku berie predpokladaná hodnota pozemku pod štadiónom a tréningovým komplexom (ocenené spolu na 48 385 000 EUR) a taktiež hodnota parkoviska, ktoré je už vo vlastníctve obce (ocenené na 6 010 000 EUR). Ako referenčná hodnota sa berie úroková sadzba pre dlhodobé holandské vládne dlhopisy v roku 2011 vo výške 3,54 %. K tejto hodnote sa pridáva prirážka 1,5 % s cieľom pokryť riziko poklesu hodnoty pozemku a/alebo neuhradenia platby. Nájomné sa tým stanovuje tak, aby poskytlo obci návratnosť vo výške 5,04 %.

               (25)

               V posudku externého znalca sa predpokladá zvýšenie hodnoty pozemku v priebehu 40 rokov v súlade s očakávanou priemernou ročnou infláciou 1,7 %. Na tomto základe sa v posudku považuje za primerané, aby PSV platil ročný prenájom vo výške 2 463 030 EUR. Holandsko uvádza, že táto suma je v súlade s nájomným, ktoré platia profesionálne futbalové kluby za prenájom štadióna inde v krajine, a že bola preto v súlade s trhovými podmienkami. Pokiaľ ide o predpokladané zvýšenie hodnoty pozemku o 1,7 %, štúdia umožňuje po 20 rokoch zníženie súhrnnej hodnoty pozemku o 22,5 % ako bezpečnostnú rezervu a vychádza pri určení odhadovaného nájomného od 21. roku z tohto nižšieho základu. Vzhľadom na bezpečnostnú rezervu vo výške 22,5 % je skutočná miera zhodnotenia použitá vo výške ocenenia 1,01 % pre celých 40 rokov (0,4 % pre prvých 20 rokov).

               (26)

               V posudku sa uznáva, že dlhodobý prenájom na obdobie dlhšie ako 15 rokov môže zahŕňať určité riziká. Z hľadiska investora na trhu sa však dlhé obdobie, počas ktorého ešte nemôže realizovať hodnotu majetku nachádzajúceho sa v zóne so zmiešaným využitím, vyvažuje výškou nájomného, ktorá už vychádza z predpokladanej hodnoty pozemku so zmiešaným využitím. Po 20 rokoch sa úplne prehodnotí na základe nového znaleckého posudku. Prehodnotenie by zahrnulo hodnotu pozemku a primeranú návratnosť tejto hodnoty. Tento prenájom poskytuje príjem počas obdobia prenájmu s následnou možnosťou využitia potenciálu pozemku.

               (27)

               Riziká pre obec by obmedzili aj ďalšie faktory. Pokiaľ ide o riziko súvisiace s územným členením, predpoklad uvedený v znaleckom posudku týkajúci sa urbanistického členenia vychádza zo skutočnosti, že už došlo k zmene územného plánu oblastí okolo štadióna z priemyselných oblastí na oblasti so zmiešaným využitím. V jednom prípade dosiahol investor takúto zmenu územného plánu v priebehu ôsmich týždňov. Znalci preto považovali tento predpoklad za realistický. Tým nezasahovali do právomoci obce ovplyvňovať proces územného plánovania, ale prihliadali na rozvoj v okolitých oblastiach a na administratívne postupy pri udeľovaní povolení a rozhodnutí o preklasifikovaní súkromným stavebným spoločnostiam. Zákony týkajúce sa územného plánovania umožňujú flexibilnú zmenu určenia. V záujme ďalšieho zníženia rizika pri výpočte sa v znaleckom posudku predpokladala nižšia hustota výstavby ako na susedných pozemkoch.

               (28)

               Dokonca aj keď zostane územné členenie týkajúce sa štadióna v súčasnom stave, nepredstavovalo by to veľké riziko. V súčasnom územnom členení je pozemok určený pre štadión a obchodné využitie. Ak by sa zachovalo toto územné členenie, výsledkom by bola len mierne nižšia hodnota pozemku. Podľa Holandska by to umožnilo akékoľvek obchodné využitie priestorov a rozvoj ziskových obchodných činností. Nezávislý odhadca dospel k záveru, že zmiešané využitie bolo primeraným základom pre posudok. Nenavrhla ho obec.

               (29)

               V zmluve o dlhodobom prenájme sa uvádza, že ak PSV nebude platiť nájomné alebo sa dostane do konkurzu, pozemok a štadión budú plne k dispozícii obci, ktorá môže rozvinúť potenciál pozemku. Budovy na pozemku sa stanú majetkom obce. Ako už bolo uvedené, cena transakcie 48 385 000 EUR už zohľadňuje očakávané náklady na búranie a výstavbu a po 20 rokoch sa výška nájomného plne prehodnotí. PSV poskytlo ako záruku výnosy z predaja sezónnych lístkov, aby sa zaručil za platbu nájomného, a zložil zálohu, ktorá sa rovná nájomnému za pozemok za dva roky (na počiatočné obdobie desiatich rokov).

               (30)

               Na konci platnosti zmluvy o prenájme bude mať obec nielen vyplatený úrok, ale bude aj naďalej vlastníkom pozemku pod štadiónom s predpokladanou vyššou hodnotou ako dnes a s rôznymi možnosťami jeho využitia. Obec bude mať k dispozícii aj budovy na pozemku bez akejkoľvek odplaty pre PSV.

         4.   PRIPOMIENKY ZAINTERESOVANÝCH STRÁN

               (31)

               Obec a PSV predložili v rámci postupu vyjadrenia, ktoré boli rovnaké ako vyjadrenia predložené Holandskom. Obec okrem toho opísala postup, ktorý viedol k rozhodnutiu o odkúpení pozemku štadióna, a motívy, ktorými sa riadila. Podľa obce začali v januári 2011 rokovania s PSV o uzatvorení zmluvy o odkúpení a spätnom prenájme. Základným cieľom bola pomoc PSV prostredníctvom rozpočtovo neutrálnej transakcie, ktorou by sa klubu neposkytla finančná výhoda, akú by pravdepodobne získal v trhových podmienkach.

               (32)

               Na tento účel a s prihliadnutím na tento cieľ požiadala obec znaleckú spoločnosť Troostwijk Taxaties B.V. (ďalej len „Troostwijk“), aby stanovila trhovú cenu za príslušný pozemok a primeranú výšku ročného nájomného. V marci 2011 predložila Troostwijk posudok o pozemku štadióna a iných pozemkoch, ktoré chcel PSV predať obci. Trhovú cenu za pozemok pod štadiónom v jeho vtedajšom stave a s prihliadnutím na perspektívy rozvoja stanovila vo výške 41 160 000 EUR. Metodiku stanovenia ceny pozemku a výšky nájomného schválila externá účtovná spoločnosť, ktorá pracovala pre obec. Nájomné by bolo vyššie, ako úrok, ktorý musí platiť obec za úver, ktorý si vzala na financovanie nadobudnutia pozemku.

               (33)

               Po doručení žiadosti Komisie o informácie o plánovanej transakcii v máji 2011 obec zvlášť ubezpečila, že opatrenie spĺňa trhové podmienky a nebude mať vplyv na jej rozpočet. Obec zdôraznila, že nadobudnutie pozemku je pre ňu zaujímavé aj preto, že je v súlade s jej stratégiou nadobudnutia a rozvoja pozemkov. Obec by mala vlastný záujem o odkúpenie tohto pozemku, ktorý môže mať pre ňu vyššiu hodnotu ako pre iného možného investora.

         5.   POSÚDENIE OPATRENIA – EXISTENCIA ŠTÁTNEJ POMOCI PODĽA ČLÁNKU 107 ODS. 1 ZMLUVY

               (34)

               Podľa článku 107 ods. 1 zmluvy štátna pomoc je pomoc poskytovaná v akejkoľvek forme členským štátom alebo zo štátnych prostriedkov, ktorá narúša hospodársku súťaž alebo hrozí narušením hospodárskej súťaže tým, že zvýhodňuje určitých podnikateľov alebo výrobu určitých druhov tovaru, pokiaľ ovplyvňuje obchod medzi členskými štátmi. Podmienky stanovené v článku 107 ods. 1 zmluvy sú kumulatívne a na to, aby bolo opatrenie označené ako štátna pomoc, musia byť splnené všetky podmienky.

         5.1.   Štátne prostriedky a pripísateľnosť štátu

               (35)

               O opatrení zameranom na odkúpenie pozemku pod štadiónom a tréningového komplexu De Herdgang za 48 385 000 EUR a ich následné spätné prenajatie PSV rozhodla obec. Toto opatrenie zahŕňa rozpočet obce, a teda aj použitie štátnych zdrojov. Je preto možné ho pripísať štátu.

         5.2.   Možný účinok pomoci na obchod a konkurenciu

               (36)

               Holandsko spochybnilo vplyv možnej pomoci na vnútorný trh v prípade klubov, ktoré nehrajú futbal na európskej úrovni. Profesionálne futbalové kluby sa však považujú za podniky a vzťahuje sa na ne kontrola štátnej pomoci. Futbal nadobúda formu zárobkového zamestnania a poskytuje služby za odplatu; dosiahol vysokú úroveň profesionality, a tým zvýšil svoj hospodársky vplyv (5).

               (37)

               Profesionálne futbalové kluby popri účasti na futbalových súťažiach vykonávajú ďalšie hospodárske činnosti na viacerých trhoch, ktoré majú medzinárodný rozmer, ako je napríklad trh s prestupmi profesionálnych hráčov, reklama, spozorovanie, predaj reklamných predmetov alebo mediálne pokrytie. Pomoc poskytnutá profesionálnemu klubu posilňuje jeho postavenie na každom z týchto trhov, z ktorých väčšina pokrýva viacero členských štátov. Ak sa preto použijú štátne zdroje na poskytnutie selektívnej výhody profesionálnemu futbalovému klubu bez ohľadu na to, v ktorej lige hrá, je pravdepodobné, že takáto pomoc má potenciál narušiť hospodársku súťaž a ovplyvniť obchod medzi členskými štátmi v zmysle článku 107 ods. 1 zmluvy (6).

         5.3.   Selektívna výhoda

               (38)

               Opatrenie predstavuje štátnu pomoc vtedy, keď poskytuje prijímajúcemu podniku hospodársku výhodu, ktorú by v bežných trhových podmienkach nezískal. Nadobudnutie pozemku od PSV a jeho následný prenájom klubu by predstavovali takúto výhodu, ak by boli podmienky pre PSV výhodnejšie PSV, než aké by sa stanovili v trhových podmienkach.

               (39)

               Bežnými záujmami investora/vlastníka pozemku pri obchodnom predaji a spätnom prenájme sú primeraná návratnosť investície vo forme nájomného počas trvania prenájmu a vlastníctvo majetku, ktorý už využíva spoľahlivý nájomník. Investor/vlastník pozemku by bol držiteľom dlhodobo a plne prenajatého majetku so stabilným príjmom z neho.

         5.3.1.   Uplatnenie oznámenia o predaji pozemkov

               (40)

               Holandsko sa vo svojom posúdení odvoláva na oznámenie o predaji pozemkov. Podľa tohto oznámenia predaj pozemku a budov verejnoprávnymi orgánmi nepredstavuje pomoc po prvé, ak verejnoprávny orgán prijme najvyššiu alebo jedinú ponuku po nepodmienenom ponukovom konaní alebo po druhé, ak sa v prípade absencie takéhoto ponukového konania predajná cena stanoví aspoň v cene stanovenej nezávislým znaleckým posudkom.

               (41)

               Komisia zdôraznila, že usmernenie uvedené v oznámení o predaji pozemkov, ako je uvedené v jeho úvode, sa týka len „predajov verejne vlastnených pozemkov a budov. Netýka sa verejného nadobúdania pozemkov a budov ani poskytovania alebo prenájmu pozemkov a budov verejnoprávnymi orgánmi. Takéto transakcie môžu zahŕňať aj prvky štátnej pomoci.“ V danom prípade okrem toho samotné stanovenie hodnoty pozemku nie je nedostatočné. Operácia predaja a spätného prenájmu zahŕňa aj nájomné. Je potrebné stanoviť aj súlad tohto nájomného s trhom.

               (42)

               V každom prípade sú mechanizmy uvedené v oznámení o predaji pozemkov len nástroje na to, aby sa stanovilo, či štát konal ako súkromný investor v trhovom hospodárstve, a preto predstavujú osobitné príklady uplatnenia kritéria súkromného subjektu v trhovom hospodárstve na pozemkové transakcie medzi verejnoprávnymi a súkromnými subjektmi (7).

         5.3.2.   Dodržiavanie zásady súkromného investora v trhovom hospodárstve

               (43)

               Komisia teda musí posúdiť, či by sa súkromný investor zapojil do posudzovaných transakcií za rovnakých podmienok. Postoj hypotetického súkromného investora je postojom obozretného investora, ktorého cieľ bežného očakávaného zisku sa zmierňuje s ohľadom na úroveň rizika, ktorá je pre danú mieru návratnosti ešte prijateľná. Kritérium súkromného investora v trhovom hospodárstve by nebolo dodržané, ak by sa stanovila vyššia cena za pozemok ako trhová cena a nižšie nájomné.

               (44)

               Holandsko a obec vyhlasujú, že obec konala na základe (ex ante) nezávislého znaleckého posudku, a preto v súlade s kritériom súkromného investora v trhovom hospodárstve. Transakcia sa vykonala na základe trhovej hodnoty pozemku, a teda sa ňou neposkytla výhoda PSV.

               (45)

               Komisia je toho názoru, že súlad s trhovými podmienkami sa môže v zásade stanoviť prostredníctvom nezávislého znaleckého posudku.

               (46)

               Pokiaľ ide o súlad výsledkov externého znaleckého posudku, na ktorý sa spoliehala obec, s trhom, Komisia v rozhodnutí o začatí konania požiadala Holandsko, aby doložilo, prečo znalci použili vo svojich výpočtoch cenu pozemku na zmiešané využitie namiesto ceny pozemku pre štadión. Komisia taktiež chcela vidieť zdôvodnenie rozpätia zisku a rizikovej marže, ktoré boli použité na výpočet hodnoty pozemku pre budúci rozvoj po skončení dlhodobého prenájmu.

               (47)

               Komisia na základe informácií, ktoré predložili Holandsko a obec, konštatuje, že nadobudnutiu pozemku obcou predchádzalo ocenenie pozemku, ktoré vypracovala Troostwijk, nezávislá spoločnosť, ktorá sa zaoberá oceňovaním pozemkov. Keď sa v januári 2011 začali rokovania o uzatvorení zmluvy s PSV o predaji a spätnom prenájme, základným cieľom bola pomoc PSV prostredníctvom transakcie, ktorou by sa klubu neposkytla finančná výhoda, akú by pravdepodobne nezískal v trhových podmienkach. Obec preto požiadala Troostwijk, aby stanovila trhovú cenu za príslušný pozemok a trhovo primeranú výšku ročného nájomného.

               (48)

               Zdá sa, že predpoklady, z ktorých vychádzalo ocenenie, boli realistické. Troostwijk v znaleckom posudku z marca 2011 posúdila trhovú cenu za pozemok pod štadiónom na základe vtedajšieho stavu a s prihliadnutím na perspektívy rozvoja a stanovila ju vo výške 41 160 000 EUR. Metodiku stanovenia ceny pozemku a výšky nájomného schválila externá účtovná spoločnosť, ktorá pracovala pre obec.

               (49)

               V znaleckom posudku, ktorý vypracovala Troostwijk, sa zohľadňuje možný realistický a predvídateľný budúci rozvoj, ktorý bude mať vplyv na pozemok. Posudok zohľadňuje možný rozvoj miesta, na ktorom sa nachádza štadión, a konštatuje, že v prípade, že by štadión zanikol, s najväčšou pravdepodobnosťou by sa využilo ako zóna so zmiešaným využitím s administratívnymi a obytnými budovami. V posudku sa zdôrazňuje, že tento predpoklad je realistický najmä preto, že pozemok sa nachádza v centre mesta. V prípade pozemkov umiestnených v centre je predpoklad, že sa bude hodnota postupne vyvíjať, oveľa vyšší, ako v prípade pozemku na okraji. Znalecký posudok sa taktiež odvoláva na všeobecnú normu pri oceňovaní, v rámci ktorej je základom na stanovenie hodnoty pozemku najvyššie a najlepšie využitie oblasti.

               (50)

               Budúce využitie, ako ho opísalo Holandsko, je taktiež v súlade s dlhodobou stratégiou územného rozvoja obce pre celú oblasť, v ktorej sa štadión nachádza, ako je to opísané v odôvodnení 22. Ako uviedla obec, pravdepodobnosť, že ktorýkoľvek vlastník dotknutého pozemku dosiahne zmenu územného plánu pozemku, by bola veľmi vysoká.

               (51)

               V každom prípade majú podľa Holandska aktuálne územné členenie pozemku pre štadión a obchodné využitie výrazný hospodársky potenciál.

               (52)

               Je preto možné prísť k záveru, že sa zdá prijateľné, že hodnota pozemku v znaleckom posudku sa stanovila na základe zmiešaného využitia. Komisia už prijala skutočnosť, že obec môže vychádzať pri ocenení pozemku z dlhodobej perspektívy vývoja hodnoty pozemku v oblasti, v ktorej sa môžu vykonať očakávané zmeny v súlade so stratégiou obchodného plánovania (8).

               (53)

               PSV bude platiť obci prenájom stanovený nezávislou znaleckou spoločnosťou a vypočítaný na základe ceny predpokladanej za pozemok z hľadiska jeho neskoršieho možného využitia pre byty a kancelárie a s prihliadnutím na úrokovú sadzbu dlhodobých vládnych dlhopisov v roku 2011 a rizikovú prirážku vo výške 1,5 %.

               (54)

               Nájomné tak už odráža cenu odhadnutú za pozemok určený na iné ako športové využitie. Je preto vyššie ako nájomné vypočítané na základe súčasného využívania pozemku.

               (55)

               V posudku sa uznáva, že dlhodobý prenájom na obdobie dlhšie ako 15 rokov môže zahŕňať určité riziká v zmysle kolísania hodnoty pozemku. Tieto riziká sú však obmedzené viacerými faktormi, ktoré sa rozoberajú ďalej v odôvodneniach 56 až 59.

               (56)

               Predpoklady v znaleckom posudku sa môžu považovať za konzervatívne. V znaleckom posudku sa stanovuje očakávaná možná hodnota kancelárií a bytov na základe odkazu na nedávnu výstavbu v okolí a ako dodatočný vankúš na krytie rizika pri možnej predajnej cene bytov sa uvádza index podlahovej plochy len 80 % v porovnaní s podobnými projektmi.

               (57)

               Pokiaľ ide o predpokladané zvýšenie hodnoty pozemku o 1,7 %, s ktorým sa počítalo ako s predpokladanou mierou inflácie, zahŕňa ocenenie opravný mechanizmus: ako bezpečnostná rezerva sa zahrnulo zníženie súhrnnej hodnoty pozemku po 20 rokoch o 22,5 %. Na základe kombinácie oboch predpokladov sa očakávané zvýšenie odhaduje na úrovni 1,01 % za rok počas 40-ročného trvania prenájmu a 0,4 % za rok počas prvých 20 rokov. Pôvodný predpoklad 1,7 % spolu s bezpečnostnou rezervou sa zdajú odôvodnené vzhľadom na to, že dotknutý majetok je pozemok, pri ktorom sa môže predpokladať, že si zachová svoju hodnotu alebo jeho hodnota vzrastie, a že sa nachádza v centre mesta (aj keď je pozemok v súčasnosti označený ako určený na obchodné využitie, výška nájomného už vychádza z predpokladanej hodnoty pozemku so zmiešaným využitím). Okrem toho miera inflácie v roku 2011 bola v Holandsku 2,3 % (9), kým cieľ inflácie stanovený ECB je 2 %. Obe tieto hodnoty sú výrazne vyššie ako očakávané miery rastu základnej hodnoty, ktoré použil odhadca

               (58)

               Okrem týchto záruk týkajúcich sa nájomného boli v zmluve o prenájme, na ktorej sa dohodla obec, rôzne ďalšie ustanovenia s cieľom pokryť možné riziká, najmä riziko nedodržania záväzkov zo strany PSV. Futbalový klub poskytne záruku za platby nájomného v podobe príjmu z predaja sezónnych lístkov. PSV poskytol aj záruku vo výške 5 miliónov EUR, ktorá zodpovedá približne dvojročnému nájomnému, ktorá sa odpočíta od kúpnej ceny a uloží sa u príslušného notára počas desiatich rokov.

               (59)

               Zmluvné strany sa dohodli, že po 20 rokoch sa výška nájomného plne prehodnotí na požiadanie ktorejkoľvek zmluvnej strany. Toto prehodnotenie bude založené na novom znaleckom posudku. Nový základ pre nájomné budú tvoriť základná hodnota v danom čase spolu s primeraným výnosom z vládnych cenných papierov a rizikovou prirážkou. Ďalšou zárukou pre obec je dohoda zmluvných strán, že práva na používanie pozemku a štadióna by prešli na obec, ak by PSV neuhrádzal platby nájomného alebo by sa dostal do konkurzu. Toto ustanovenie predstavuje odchýlku od štandardného dôsledku podľa holandského občianskeho práva, podľa ktorého by sa nájomné právo stalo súčasťou konkurznej podstaty, a tým by vlastník pozemku stratil nad ním kontrolu. V tomto prípade zostane obec na konci prenájmu vlastníkom pozemku a bude riadiť jeho využívanie.

               (60)

               Zatiaľ čo sa zdá, že predpoklady v znaleckom posudku sú odôvodnené, ako je uvedené v odôvodneniach 48 až 57, porovnanie s inými obchodnými transakciami je aj naďalej problematické, pretože nájomné zmluvy, ktoré predložilo Holandsko na účely porovnania, sa môžu týkať iných odvetví (napríklad sektora bývania v Amsterdame). Pri posudzovaní, či je aktuálna transakcia v súlade s kritériom súkromného investora v trhovom hospodárstve, preto Komisia zisťovala, či by ako porovnávacie kritérium slúžil odlišný základ pre obchodnú transakciu – na základe úverovej transakcie Eindhovenu voči PSV s pozemkom ako kolaterálom.

               (61)

               Komisia konštatuje, že nájomné, ktoré má platiť PSV, je vyššie ako je trhová sadzba takéhoto úveru pri zohľadnení rozdielov medzi transakciou predaja a spätného prenájmu a úverom. Najvýznamnejší rozdiel sa týka skutočnosti, že ak by si PSV po získaní úveru od obce neplnil povinnosti, obec by pri najlepšom získala späť pomyselnú hodnotu úveru. Nemohla by mať prínos zo žiadneho zvýšenia hodnoty pozemku nad pomyselnú hodnotu úveru. V zmluve o predaji a spätnom prenájme sa uvádza, že obec sa stane vlastníkom pozemku nadobudnutím účinnosti zmluvy o prenájme a v prípade neplnenia povinností bude mať plné vlastnícke práva Obec kládla dôraz na túto skutočnosť pri rozhodovaní o opatrení, najmä vzhľadom na to, že zaručené plné disponovanie s pozemkom po prípadnom neplnení si povinností zo strany PSV je odchýlkou od holandského práva v prospech obce (odôvodnenie 59). Z akékoľvek zvýšenia hodnoty pozemku (po stanovení pevných podmienok úveru) tak bude mať prínos len obec.

               (62)

               Dalo by sa teda očakávať, že transakcia predaja a spätného prenájmu bude mať a priori nižší očakávaný výnos ako úver. Hornú hranicu pre porovnanie by tak tvorila miera výnosu z úveru s kolaterálom vysokej kvality poskytnutá spoločnosti s podobným úverovým ratingom, ako futbalový klub PSV.

               (63)

               Pri nedostatku náhradných trhových hodnôt (10) by bolo potrebné stanoviť trhovú referenčnú sadzbu pre alternatívny scenár úveru pre PSV na základe oznámenia Komisie o revízii spôsobu stanovenia referenčných a diskontných sadzieb (11). Tento výpočet by sa v záujme zachovania konzervatívneho charakteru vykonal s prihliadnutím na to, že PSV vykazoval v roku 2011 nízku úverovú kvalitu a predpokladanú vysokú mieru zabezpečenia úveru (t. j. pozemku) kolaterálom. Výsledná referenčná sadzba by bola 6,05 %.

               (64)

               Investor, ktorý financuje úver, tak očakáva pri transakcii predaja a spätného prenájmu o 1,01 % vyšší výnos ako obec. Obec však stále koná ako súkromný investor v trhovom hospodárstve, ak je investor financujúci úver ochotný odpustiť výnos vo výške 1,01 % výmenou za možné zvýšenie hodnoty pozemku (pozri odôvodnenie 61). Na základe vlastností transakcie je takýto potenciál na zvýšenie hodnoty na úrovni aspoň 1,01 % a zdá sa, že výnos, ktorý obec očakáva v rámci transakcie predaja a spätného prenájmu, je v súlade s trhovými referenčnými hodnotami.

               (65)

               Zdá sa preto, že predaj a spätný prenájom neviedli k neoprávnenej výhode pre PSV a poskytli obci výnos, ktorý patrí do kritéria súkromného investora v trhovom hospodárstve.

               (66)

               Nakoniec je potrebné poznamenať, že ročné nájomné je podľa Holandska porovnateľné s nájomným, ktoré platia kdekoľvek v krajine profesionálne futbalové kluby za prenájom štadióna. Kým je vzhľadom na rôzne lokality každé takéto porovnanie aj naďalej problematické, je potrebné zdôrazniť, že tieto iné kluby platia ročné nájomné nielen za pozemok pod štadiónom, ale za celý komplex štadióna. PSV v porovnaní s nimi vlastní štadión, znáša náklady na jeho prevádzku a údržbu a okrem toho platí nájomné za pozemok pod ním.

         6.   ZÁVER

               (67)

               Komisia preto dospela k záveru, že pochybnosti vyjadrené v rozhodnutí o začatí konania boli dostatočne rozptýlené. Obec sa pri odkúpení pozemku štadióna a jeho spätnom prenajatí PSV správala spôsobom, ako by konal hypotetický súkromný investor v porovnateľnom postavení. Transakcia preto nepredstavuje štátnu pomoc v zmysle článku 107 ods. 1 zmluvy,

         PRIJALA TOTO ROZHODNUTIE:
   Článok 1
   Opatrenie, ktoré Holandsko vykonalo v prospech futbalového klubu PSV v Eindhovene, nepredstavuje pomoc v zmysle článku 107 ods. 1 Zmluvy o fungovaní Európskej únie.
   Článok 2
   Toto rozhodnutie je určené Holandskému kráľovstvu.

      V Bruseli 4. júla 2016

            Za Komisiu

         Margrethe VESTAGER

            členka Komisie

      (1)  Rozhodnutie Komisie v prípade SA.33584 (2013/C) (ex 2011/NN) – Pomoc poskytnutá určitým profesionálnym futbalovým klubom v Holandsku v období rokov 2008 až 2011 – Výzva na predloženie pripomienok v súlade s článkom 108 ods. 2 Zmluvy o fungovaní Európskej únie (Ú. v. EÚ C 116, 23.4.2013, s. 19).

      (2)  Pozri poznámku pod čiarou č. 1.

      (3)  Vec T-370/13 Gemeente Eindhoven/Komisia.

      (4)  Ú. v. ES C 209, 10.7.1997, s. 3.

      (5)  Vec C-325/08 Olympique Lyonnais ECLI:EU:C:2010:143, body 27 a 28; vec C-519/04 P Meca-Medina a Majcen/Komisia ECLI:EU:C:2006:492, bod 22; vec C-415/93 Bosman ECLI:EU:C:1995:463, bod 73.

      (6)  Rozhodnutia Komisie týkajúce sa Nemecka z 20. marca 2013 o Multifunktionsarena der Stadt Erfurt [prípad SA.35135 (2012/N)], odsek 12 a Multifunktionsarena der Stadt Jena [prípad SA.35440 (2012/N)], stručné oznámenia v Ú. v. EÚ C 140, 18.5.2013, s. 1, a z 2. októbra 2013 o Fußballstadion Chemnitz [prípad SA.36105 (2013/N)], stručné oznámenie v Ú. v. EÚ C 50, 21.2.2014, s. 1, odseky 12 až 14; rozhodnutia Komisie týkajúce sa Španielska z 18. decembra 2013 o možnej štátnej pomoci štyrom španielskym profesionálnym futbalovým klubom [prípad SA.29769 (2013/C)], odsek 28, Real Madrid CF [prípad SA.33754 (2013/C)], odsek 20, a údajnej pomoci v prospech troch futbalových klubov vo Valencii [prípad SA.36387 (2013/C)], odsek 16, uverejnené v Ú. v. EÚ C 69, 7.3.2014, s. 99.

      (7)  Podľa kritéria súkromného subjektu v trhovom hospodárstve by nešlo o žiadnu štátnu pomoc, ak by súkromný investor pôsobiaci v bežných trhových podmienkach v trhovom hospodárstve za podobných okolností mohol byť motivovaný poskytnúť príjemcovi predmetné opatrenia.

      (8)  Rozhodnutie Komisie 2011/529/EÚ z 20. apríla 2011 o opatrení C-37/04 (ex NN 51/04), ktoré Fínsko uplatnilo v prospech spoločnosti Componenta Oyj (Ú. v. EÚ L 230, 7.9.2011, s. 69), odôvodnenia 68 až 74.

      (9)  http://data.worldbank.org/indicator/FP.CPI.TOTL.ZG/countries/NL?display=graph.

      (10)  V takom prípade boli k dispozícii dostatočné údaje na vytvorenie náhradnej trhovej hodnoty pre referenčnú sadzbu.

      (11)  Ú. v. EÚ C 14, 19.1.2008, s. 6.


title: Rozhodnutie Rady z  30. októbra 2013 , ktorým sa prijíma pozícia Rady k návrhu opravného rozpočtu Európskej únie č. 8 na rozpočtový rok 2013

text:
               1.11.2013

               SK

               Úradný vestník Európskej únie

               C 318/2

         ROZHODNUTIE RADY
   z 30. októbra 2013,
   ktorým sa prijíma pozícia Rady k návrhu opravného rozpočtu Európskej únie č. 8 na rozpočtový rok 2013
   2013/C 318/02
   RADA EURÓPSKEJ ÚNIE
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä na jej článok 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               rozpočet Únie na rozpočtový rok 2013 bol s konečnou platnosťou prijatý 12. decembra 2012 (2),

               —

               Komisia 26. septembra 2013 predložila návrh obsahujúci návrh opravného rozpočtu č. 8 k všeobecnému rozpočtu na rozpočtový rok 2013,

               —

               pozícia Rady sa zaujíma spolu s prijatím jej pozície k návrhu opravného rozpočtu č. 9/2013 a podlieha schváleniu dohody o viacročnom finančnom rámci na roky 2014 – 2020 Európskym parlamentom,

               —

               vzhľadom na skutočnosť, že návrh opravného rozpočtu č. 8 k všeobecnému rozpočtu na rozpočtový rok 2013 je potrebné bezodkladne prijať, je opodstatnené v súlade s článkom 3 ods. 3 rokovacieho poriadku Rady skrátiť osemtýždňovú lehotu na informovanie národných parlamentov, ako aj desaťdňovú lehotu na zaradenie bodu do predbežného programu Rady ustanovenú v článku 4 Protokolu č. 1 o úlohe národných parlamentov v Európskej únii,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 8 na rozpočtový rok 2013 bola prijatá 30. októbra 2013.
   Toto rozhodnutie sa uplatňuje odo dňa schválenia dohody o viacročnom finančnom rámci na roky 2014 – 2020 a pozície Rady k návrhu opravného rozpočtu č. 9/2013 Európskym parlamentom.
   Úplné znenie je k dispozícii na nahliadnutie alebo stiahnutie na internetovej stránke Rady: http://www.consilium.europa.eu/

      V Bruseli 30. októbra 2013

            Za Radu

            predseda

         L. LINKEVIČIUS

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 66, 8.3.2013, s. 1, s korigendom v Ú. v. EÚ L 134, 18.5.2013, s. 21.


title: Rozhodnutie Rady z 23. februára 1998 o uzatvorení Dohody o spolupráci medzi Európskym spoločenstvom a Jemenskou republikou

text:
Dôležité právne oznámenie

|

31998D0189

Úradný vestník L 072 , 11/03/1998 S. 0017 - 0017

		Rozhodnutie Radyz 23. februára 1998o uzatvorení Dohody o spolupráci medzi Európskym spoločenstvom a Jemenskou republikou(98/189/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na články 113 a 130y v spojení s prvou vetou jej článku 228 ods. 2 a prvým pododsekom jej článku 228 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže podľa článku 130u Zmluvy by politika spoločenstva v oblasti spolupráce s cieľom rozvoja mala podporovať udržateľný hospodársky a sociálny rozvoj rozvojových krajín, ich hladké a postupné začlenenie do svetového hospodárstva a zmiernenie chudoby v týchto krajinách;keďže spoločenstvo by pri sledovaní svojich cieľov v oblasti zahraničných vzťahov malo schváliť Dohodu o spolupráci medzi Európskym spoločenstvom a Jemenskou republikou,ROZHODLA TAKTO:Článok 1Dohoda o spolupráci medzi Európskym spoločenstvom a Jemenskou republikou sa týmto schvaľuje v mene spoločenstva.Text dohody je priložený k tomuto rozhodnutiu.Článok 2Predseda Rady predkladá v mene spoločenstva oznámenie stanovené v článku 21 dohody.Článok 3Komisia, ktorej pomáhajú zástupcovia členských štátov, zastupuje spoločenstvo v Spoločnom výbore pre spoluprácu stanovenom v článku 15 dohody.Článok 4Toto rozhodnutie sa uverejní v Úradnom vestníku Európskych spoločenstiev [2].V Bruseli 23. februára 1998Za RadupredsedaR. Cook[1] Ú. v. ES C 56, 23.2.1998.[2] Deň nadobudnutia platnosti dohody o spolupráci uverejní v Úradnom vestníku Európskych spoločenstiev Generálny sekretariát Rady.--------------------------------------------------


title: 2013/428/EÚ: Rozhodnutie Rady z  9. augusta 2013 , ktorým sa predlžuje platnosť rozhodnutia 2012/96/EÚ

text:
               13.8.2013

               SK

               Úradný vestník Európskej únie

               L 217/36

         ROZHODNUTIE RADY
   z 9. augusta 2013,
   ktorým sa predlžuje platnosť rozhodnutia 2012/96/EÚ
   (2013/428/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) (ďalej len „dohoda o partnerstve medzi krajinami AKT a ES“), naposledy revidovanú v Ouagadougou, Burkina Faso 22. júna 2010 (2), a najmä na jej článok 96,
   so zreteľom na vnútornú dohodu medzi zástupcami vlád členských štátov zasadajúcich v Rade o opatreniach, ktoré sa majú prijať, a o postupoch, ktoré sa majú dodržiavať pri vykonávaní dohody o partnerstve medzi krajinami AKT a ES (3), a najmä na jej článok 3,
   so zreteľom na návrh Komisie,
   keďže:

               (1)

               Rozhodnutím 2002/148/ES (4) boli ukončené porady so Zimbabwianskou republikou podľa článku 96 ods. 2 písm. c) dohody o partnerstve medzi krajinami AKT a ES a boli prijaté primerané opatrenia, ktorými sa obmedzuje spolupráca so Zimbabwe podľa článku 96 dohody o partnerstve medzi krajinami AKT a ES (ďalej len „primerané opatrenia“) špecifikované v prílohe k uvedenému rozhodnutiu. Odvtedy sa tieto opatrenia každý rok prispôsobujú a predlžuje sa obdobie ich uplatňovania.

               (2)

               Aby Únia preukázala trvalé odhodlanie podporovať politický proces v rámci globálnej politickej dohody, Rada sa 7. augusta 2012 rozhodla prostredníctvom rozhodnutia 2012/470/EÚ (5) predĺžiť platnosť rozhodnutia 2012/96/EÚ (6) a pozastaviť uplatňovanie primeraných opatrení na obdobie 12 mesiacov.

               (3)

               Rada by mala preskúmať uvedené primerané opatrenia v súlade s globálnou politickou dohodou po uskutočnení pokojných, transparentných a vierohodných volieb v Zimbabwe. Platnosť rozhodnutia 2012/96/EÚ by mala byť preto predĺžená a zároveň by sa malo zachovať pozastavenie primeraných opatrení.

               (4)

               Európska únia sa môže kedykoľvek rozhodnúť toto rozhodnutie preskúmať,

         PRIJALA TOTO ROZHODNUTIE:
   Článok 1
   Platnosť rozhodnutia 2012/96/EÚ a jeho primeraných opatrení sa týmto predlžuje do 20. februára 2014. Uplatňovanie primeraných opatrení zostáva pozastavené.
   Primerané opatrenia sa nepretržite preskúmavajú a v prípade vážneho zhoršenia situácie v Zimbabwe sa znovu začnú uplatňovať.
   V každom prípade sa tieto opatrenia preskúmajú šesť mesiacov po nadobudnutí účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia. Uverejní sa v Úradnom vestníku Európskej únie.

      V Bruseli 9. augusta 2013

            Za Radu

            predseda

         L. LINKEVIČIUS

      (1)  Ú. v. ES L 317, 15.12.2000, s. 3.

      (2)  Ú. v. EÚ L 287, 4.11.2010, s. 3.

      (3)  Ú. v. ES L 317, 15.12.2000, s. 376.

      (4)  Rozhodnutie Rady 2002/148/ES z 18. februára 2002 o ukončení porád so Zimbabwe podľa článku 96 Dohody o partnerstve medzi krajinami AKT a ES (Ú. v. ES L 50, 21.2.2002, s. 64).

      (5)  Rozhodnutie Rady 2012/470/EÚ zo 7. augusta 2012, ktorým sa predlžuje platnosť rozhodnutia 2012/96/EÚ a pozastavuje uplatňovanie primeraných opatrení stanovených v rozhodnutí 2002/148/ES (Ú. v. EÚ L 213, 10.8.2012, s. 13).

      (6)  Rozhodnutie Rady 2012/96/EÚ zo 17. februára 2012 o prispôsobení a predĺžení obdobia uplatňovania primeraných opatrení prvýkrát stanovených v rozhodnutí 2002/148/ES o ukončení porád so Zimbabwe podľa článku 96 Dohody o partnerstve medzi krajinami AKT – ES (Ú. v. EÚ L 47, 18.2.2012, s. 47).


title: Rozhodnutie Komisie (EÚ) 2017/1254 zo 4. júla 2017 o navrhovanej iniciatíve občanov s názvom Stop TTIP [oznámené pod číslom C(2017) 4725]

text:
               12.7.2017

               SK

               Úradný vestník Európskej únie

               L 179/16

         ROZHODNUTIE KOMISIE (EÚ) 2017/1254
   zo 4. júla 2017
   o navrhovanej iniciatíve občanov s názvom Stop TTIP

         [oznámené pod číslom C(2017) 4725]

   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (1), a najmä na jeho článok 4,
   keďže:

               (1)

               Registrácia navrhovanej iniciatívy občanov s názvom Stop TTIP bola rozhodnutím Komisie C(2014) 6501 z 10. septembra 2014 zamietnutá. Všeobecný súd Európskej únie vo svojom rozsudku z 10. mája 2017 vo veci T-754/14 toto rozhodnutie zrušil. S cieľom prijať nevyhnutné opatrenia potrebné na zabezpečenie súladu s rozsudkom Všeobecného súdu musí byť prijaté nové rozhodnutie Komisie o žiadosti o registráciu navrhovanej iniciatívy občanov.

               (2)

               Predmet navrhovanej iniciatívy občanov s názvom Stop TTIP sa týka tohto: „Vyzývame Európsku komisiu, aby Rade odporučila zrušiť mandát na rokovania o Transatlantickom obchodnom a investičnom partnerstve (TTIP) a neuzavrieť Komplexnú hospodársku a obchodnú dohodu (CETA)“.

               (3)

               Navrhovaná iniciatíva občanov sleduje tieto ciele: „Chceme zabrániť TTIP a CETA, pretože obsahujú viaceré zásadné otázky, ako je urovnávanie sporov medzi investorom a štátom a pravidlá o regulačnej spolupráci, ktoré predstavujú hrozbu pre demokraciu a zásady právneho štátu. Chceme zabrániť tomu, aby v dôsledku netransparentných rokovaní nedošlo k oslabeniu pracovných, sociálnych, environmentálnych a spotrebiteľských štandardov a štandardov v oblasti ochrany súkromia ani k deregulácii v oblasti verejných služieb (ako je voda) a kultúrnych hodnôt. Európska iniciatíva občanov podporuje alternatívnu obchodnú a investičnú politiku v EÚ“.

               (4)

               Rozhodnutia Rady o poverení začať rokovania o medzinárodných dohodách medzi Úniou a tretími krajinami, ako je Transatlantické obchodné a investičné partnerstvo a Komplexná hospodárska a obchodná dohoda medzi Kanadou na jednej strane a Európskou úniou a jej členskými štátmi na strane druhej (CETA), ako aj rozhodnutia Rady, ktorými sa povoľuje podpis alebo uzavretie týchto dohôd, sú právne akty Únie na účely uplatňovania zmlúv prijatých na základe odporúčania alebo návrhu Komisie. Tieto právne akty preto môžu byť predmetom európskej iniciatívy občanov.

               (5)

               Dohoda CETA však bola podpísaná 30 októbra 2016 po prijatí rozhodnutia Rady (EÚ) 2017/37 (2). Navrhovaná iniciatíva občanov sa preto stala bezpredmetnou, keďže jej cieľom bolo, aby Komisia prijala návrh na rozhodnutie Rady nepodpísať dohodu CETA.

               (6)

               Zmluva o Európskej únii (Zmluva o EÚ) posilňuje občianstvo Únie a ďalej zlepšuje demokratické fungovanie Únie okrem iného tým, že stanovuje právo každého občana zúčastňovať sa na demokratickom živote Únie prostredníctvom európskej iniciatívy občanov.

               (7)

               Postupy a podmienky požadované v prípade iniciatívy občanov by preto mali byť v záujme podpory účasti občanov a zaistenia väčšej prístupnosti Únie jasné, jednoduché, používateľsky prijateľné a primerané povahe iniciatívy občanov.

               (8)

               Z týchto dôvodov je v súlade s článkom 4 ods. 2 písm. b) uvedeného nariadenia vhodné konštatovať, že navrhovaná iniciatíva občanov nie je zjavne mimo rámca právomocí Komisie predložiť návrh právneho aktu Únie na účely vykonávania zmlúv.

               (9)

               Navrhovaná iniciatíva občanov s názvom Stop TTIP by sa preto mala zaregistrovať. Avšak vyhlásenia o podpore navrhovanej iniciatívy občanov by sa mali zbierať, len ak jej cieľom sú návrhy alebo odporúčania Komisie na iné právne akty, než je rozhodnutie Rady nepodpísať dohodu CETA,

         PRIJALA TOTO ROZHODNUTIE:
   Článok 1
   1.   Navrhovaná iniciatíva občanov s názvom Stop TTIP sa týmto registruje.
   2.   Vyhlásenia o podpore navrhovanej iniciatívy občanov sa môžu zbierať na základe predpokladu, že jej cieľom sú návrhy alebo odporúčania Komisie na iné právne akty, než je rozhodnutie Rady nepodpísať Komplexnú hospodársku a obchodnú dohodu medzi Kanadou na jednej strane a Európskou úniou a jej členskými štátmi na strane druhej (CETA).
   Článok 2
   Toto rozhodnutie nadobúda účinnosť 10. júla 2017.
   Článok 3
   Toto rozhodnutie je určené organizátorom (členom občianskeho výboru) navrhovanej iniciatívy občanov s názvom Stop TTIP zastúpenej pánom Michaelom EFLEROM a [osobné údaje boli v nadväznosti na konzultáciu s organizátormi vymazané], ktorí konajú ako kontaktné osoby.

      V Štrasburgu 4. júla 2017

            Za Komisiu

         Frans TIMMERMANS

            prvý podpredseda

      (1)  Ú. v. EÚ L 65, 11.3.2011, s. 1.

      (2)  Rozhodnutie Rady (EÚ) 2017/37 z z 28. októbra 2016 o podpise Komplexnej hospodárskej a obchodnej dohody (CETA) medzi Kanadou na jednej strane a Európskou úniou a jej členskými štátmi na strane druhej v mene Európskej únie (Ú. v. EÚ L 11, 14.1.2017, s. 1).


title: 2005/46/ES, Euratom: Rozhodnutie Európskeho Parlamentu z 11. januára 2005 o menovaní Európskeho ombudsmana

text:
               25.1.2005

               SK

               Úradný vestník Európskej únie

               L 21/8

      ROZHODNUTIE EURÓPSKEHO PARLAMENTU

   z 11. januára 2005
   o menovaní Európskeho ombudsmana
   (2005/46/ES, Euratom)
   EURÓPSKY PARLAMENT,
   so zreteľom na Zmluvu o založení Európskeho spoločenstva, a najmä na jej článok 21 ods. 2 a článok 195,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 107 D,
   so zreteľom na svoje rozhodnutie z 9. marca 1994 o predpisoch a všeobecných podmienkach upravujúcich výkon funkcie ombudsmana (1), tak ako bolo zmenené a doplnené jeho rozhodnutím zo 14. marca 2002 (2),
   so zreteľom na článok 194 rokovacieho poriadku,
   so zreteľom na výzvu na podávanie prihlášok (3),
   so zreteľom na svoje hlasovanie dňa 11. januára 2005,
   ROZHODOL TAKTO:
   Menuje pána Nikifora DIAMANDOUROSA do funkcie Európskeho ombudsmana.

      V Štrasburgu 11. januára 2005

            Za Európsky parlament

            predseda

         Josep BORRELL FONTELLES

      (1)  Ú. v. ES L 113, 4.5.1994, s. 15.

      (2)  Ú. v. ES L 92, 9.4.2002, s. 13.

      (3)  Ú. v. EÚ C 213, 25.8.2004, s. 9.


title: Rozhodnutie Rady 2012/371/SZBP z  10. júla 2012 , ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny

text:
               11.7.2012

               SK

               Úradný vestník Európskej únie

               L 179/21

         ROZHODNUTIE RADY 2012/371/SZBP
   z 10. júla 2012,
   ktorým sa mení a dopĺňa rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 29. októbra 2010 prijala rozhodnutie 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (1).

               (2)

               Bezpečnostná rada Organizácie Spojených národov prijala 26. apríla 2012 rezolúciu 2045 (2012), ktorou sa do 30. apríla 2013 obnovili obmedzujúce opatrenia uložené voči Pobrežiu Slonoviny a ktorou sa menia a dopĺňajú obmedzujúce opatrenia týkajúce sa zbraní.

               (3)

               Rozhodnutie 2010/656/SZBP by sa preto malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Rozhodnutie 2010/656/SZBP sa týmto mení a dopĺňa takto:

               1.

               Článok 1 ods. 2 sa vypúšťa.

               2.

               Článok 2 sa nahrádza takto:
               „Článok 2
               Článok 1 sa nevzťahuje na:

                           a)

                           dodávky zamerané výlučne na podporu operácie Organizácie Spojených národov na Pobreží Slonoviny (UNOCI) a na francúzske ozbrojené sily, ktoré ju podporujú;

                           b)

                           na základe predchádzajúceho schválenia výborom zriadeným bodom 14 rezolúcie BR OSN 1572 (2004) (ďalej len „sankčný výbor“) na:

                                       i)

                                       dodávky nesmrtonostného vojenského zariadenia určeného výhradne na humanitárne alebo ochranné účely vrátane takéhoto zariadenia určeného pre operácie krízového riadenia Únie, OSN, Africkej únie a Hospodárskeho spoločenstva západoafrických štátov (ECOWAS-u);

                                       ii)

                                       dodávky dočasne vyvážané na Pobrežie Slonoviny a určené ozbrojeným silám štátu, ktorý v súlade s medzinárodným právom podniká kroky výhradne a priamo na to, aby uľahčil evakuáciu svojich štátnych príslušníkov a tých osôb, ktoré na Pobreží Slonoviny patria pod jeho konzulárnu zodpovednosť;

                                       iii)

                                       dodávky nesmrtonosného vojenského zariadenia v súvislosti s presadzovaním práva určeného na to, aby bezpečnostné sily Pobrežia Slonoviny mohli pri udržiavaní verejného poriadku použiť iba potrebnú a primeranú silu;

                           c)

                           dodávky ochranných odevov vrátane ochranných viest a vojenských heliem dočasne vyvážaných na Pobrežie Slonoviny výlučne na osobné využitie personálom Organizácie Spojených národov, personálom Únie alebo jej členských štátov, zástupcami médií a humanitárnymi a rozvojovými pracovníkmi a ich sprievodným personálom;

                           d)

                           dodávky zbraní a iného súvisiaceho smrtonosného vybavenia pre bezpečnostné sily Pobrežia Slonoviny určené výhradne na podporu procesu reformy sektora bezpečnosti Pobrežia Slonoviny alebo na použitie v tomto procese, ako vopred schválil výbor;

                           e)

                           dodávky nesmrtonosného zariadenia, ktoré je možné využiť na vnútornú represiu a ktoré je určené výhradne na to, aby bezpečnostné sily Pobrežia Slonoviny mohli pri udržiavaní verejného poriadku použiť iba potrebnú a primeranú silu;

                           f)

                           dodávky vybavenia, ktoré je možné využiť na vnútornú represiu, pre bezpečnostné sily Pobrežia Slonoviny a určené výhradne na podporu procesu reformy sektora bezpečnosti Pobrežia Slonoviny.“

         Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 10. júla 2012

            Za Radu

            predseda

         V. SHIARLY

      (1)  Ú. v. EÚ L 285, 30.10.2010, s. 28.


Dôležité právne oznámenie

|

2014/111/EÚ: Rozhodnutie Rady z  24. februára 2014 , ktorým sa vymenúva člen Dvora audítorov

Úradný vestník L 061 , 01/03/2014 S. 0006 - 0006

		Rozhodnutie Radyz 24. februára 2014,ktorým sa vymenúva člen Dvora audítorov(2014/111/EÚ)RADA EURÓPSKEJ ÚNIE,so zreteľom na Zmluvu o fungovaní Európskej únie, a najmä na jej článok 286 ods. 2,so zreteľom na stanovisko Európskeho parlamentu [1],keďže:(1) Funkčné obdobie pána Haralda NOACKA sa skončí 28. februára 2014.(2) Mal by sa preto vymenovať nový člen,PRIJALA TOTO ROZHODNUTIE:Článok 1Za člena Dvora audítorov sa na obdobie od 1. marca 2014 do 29. februára 2020 týmto vymenúva pán Klaus-Heiner LEHNE.Článok 2Toto rozhodnutie nadobúda účinnosť dňom jeho prijatia.V Bruseli 24. februára 2014Za RadupredsedaK. Arvanitopoulos[1] Stanovisko zo 4. februára 2014 (zatiaľ neuverejnené v úradnom vestníku).--------------------------------------------------


title: 2008/382/ES: Rozhodnutie Rady zo  14. mája 2008 , ktorým sa vymenúvajú dvaja talianski členovia a jeden taliansky náhradník Výboru regiónov

text:
               21.5.2008

               SK

               Úradný vestník Európskej únie

               L 131/13

      ROZHODNUTIE RADY

   zo 14. mája 2008,
   ktorým sa vymenúvajú dvaja talianski členovia a jeden taliansky náhradník Výboru regiónov
   (2008/382/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh talianskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pána Bruna MARZIANA a pána Paola FONTANELLIHO sa uvoľnili dve miesta členov Výboru regiónov. V dôsledku odstúpenia pána CARRAZZU sa uvoľnilo jedno miesto náhradníka Výboru regiónov,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           —

                           pán Graziano MILIA, Presidente della Provincia di Cagliari (zmena mandátu),

                           —

                           pán Leonardo DOMENICI, Sindaco del Comune di Firenze

                     a

               b)

               za náhradníka:

                           —

                           pán Giuseppe VARACALLI, Consigliere comunale del Comune di Gerace.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 14. mája 2008

            Za Radu

            predseda

         A. BAJUK

      (1)  Ú. v. EÚ L 56, 25.2.2006, s. 75.


title: 2008/500/ES,Euratom: Rozhodnutie Európskeho parlamentu z  24. apríla 2007 o účtovnej závierke, ktorá sa týka plnenia všeobecného rozpočtu Európskej únie za rozpočtový rok 2005, oddiel III – Komisia

text:
               15.7.2008

               SK

               Úradný vestník Európskej únie

               L 187/54

      ROZHODNUTIE EURÓPSKEHO PARLAMENTU

   z 24. apríla 2007
   o účtovnej závierke, ktorá sa týka plnenia všeobecného rozpočtu Európskej únie za rozpočtový rok 2005, oddiel III – Komisia
   (2008/500/ES, Euratom)
   EURÓPSKY PARLAMENT,
   so zreteľom na všeobecný rozpočet Európskej únie na rozpočtový rok 2005 (1),
   so zreteľom na konečnú ročnú účtovnú závierku Európskych spoločenstiev za rozpočtový rok 2005 – zväzok I [SEK(2006) 916 – C6-0263/2006, SEK(2006) 915 – C6-0262/2006] (2),
   so zreteľom na výročnú správu Komisie o následných opatreniach k rozhodnutiam o absolutóriu za rok 2004 pre orgán udeľujúci absolutórium [KOM(2006) 642 a KOM(2006) 641] a na pracovný dokument zamestnancov Komisie o následných opatreniach k rozhodnutiam o absolutóriu za rok 2004 [SEK(2006) 1376 a SEK(2006) 1377],
   so zreteľom na oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov s názvom Dosiahnuté politické ciele v roku 2005 [KOM(2006) 124],
   so zreteľom na oznámenie Komisie s názvom Súhrn dosiahnutých cieľov riadiacej činnosti Komisie v roku 2005 [KOM(2006) 277],
   so zreteľom na výročnú správu Komisie o vnútorných auditoch vykonaných v roku 2005 pre orgán udeľujúci absolutórium [KOM(2006) 279],
   so zreteľom na súhrnnú správu Komisie s názvom Odpovede členských štátov na Výročnú správu Dvora audítorov za rok 2004 [KOM(2006) 184],
   so zreteľom na zelenú knihu o Európskej iniciatíve týkajúcej sa transparentnosti, ktorú Komisia prijala 3. mája 2006 [KOM(2006) 194],
   so zreteľom na stanovisko Dvora audítorov č. 2/2004 k modelom „jednotného auditu“ (a na návrh rámca vnútornej kontroly Spoločenstva) (3),
   so zreteľom na oznámenie Komisie o orientačnom pláne k integrovanému rámcu vnútornej kontroly [KOM(2005) 252],
   so zreteľom na Akčný plán Komisie na vytvorenie integrovaného rámca vnútornej kontroly [KOM(2006) 9],
   so zreteľom na prvú správu o výsledkoch realizácie akčného plánu Komisie na vytvorenie integrovaného rámca vnútornej kontroly uverejnenú 19. júla 2006 [SEK(2006) 1009],
   so zreteľom na správu Výboru Snemovne lordov pre Európsku úniu, zverejnenú 13. novembra 2006 pod názvom Financial Management and Fraud in the European Union: Perceptions, Facts and Proposals,
   so zreteľom na výročnú správu Dvora audítorov o plnení rozpočtu za rozpočtový rok 2005 (4) a jeho osobitné správy spolu s odpoveďami kontrolovaných inštitúcií,
   so zreteľom na vyhlásenie o vierohodnosti vedenia účtov a zákonnosti a správnosti príslušných transakcií, ktoré poskytol Dvor audítorov v súlade s článkom 248 Zmluvy o ES (5),
   so zreteľom na odporúčanie Rady z 27. februára 2007 (5710/2007 – C6-0081/2007),
   so zreteľom na články 274, 275 a 276 Zmluvy o ES a články 179a a 180b Zmluvy o Euratome,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6), a najmä na jeho články 145, 146 a 147,
   so zreteľom na stanovisko Dvora audítorov č. 4/2006 k návrhu nariadenia Rady, ktorým sa mení a dopĺňa nariadenie (ES, Euratom) č. 1605/2002 (7),
   so zreteľom na článok 70 a prílohu V rokovacieho poriadku,
   so zreteľom na správu Výboru pre kontrolu rozpočtu a stanoviská príslušných výborov (A6-0095/2007),

               A.

               keďže Komisia je podľa článku 275 Zmluvy o ES zodpovedná za zostavenie účtovnej závierky,

               1.

               schvaľuje účtovnú závierku, ktorá sa týka plnenia všeobecného rozpočtu Európskej únie za rozpočtový rok 2005;

               2.

               poveruje svojho predsedu, aby postúpil toto rozhodnutie Rade, Komisii, Súdnemu dvoru, Dvoru audítorov a Európskej investičnej banke a vnútroštátnym ústredným aj miestnym kontrolným orgánom členských štátov a aby zabezpečil jeho uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ L 60, 8.3.2005.

      (2)  Ú. v. EÚ C 264 31.10.2006, s. 1.

      (3)  Ú. v. EÚ C 107, 30.4.2004, s. 1.

      (4)  Ú. v. EÚ C 263, 31.10.2006, s. 1.

      (5)  Ú. v. EÚ C 263, 31.10.2006, s. 10.

      (6)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006, (Ú. v. EÚ L 390, 30.12.2006, s. 1).

      (7)  Ú. v. EÚ C 273, 9.11.2006, s. 2.


title: Rozhodnutie Rady 2012/98/SZBP zo 17. februára 2012 , ktorým sa mení a dopĺňa rozhodnutie 2010/232/SZBP, ktorým sa obnovujú reštriktívne opatrenia voči Barme/Mjanmarsku

text:
               18.2.2012

               SK

               Úradný vestník Európskej únie

               L 47/64

         ROZHODNUTIE RADY 2012/98/SZBP
   zo 17. februára 2012,
   ktorým sa mení a dopĺňa rozhodnutie 2010/232/SZBP, ktorým sa obnovujú reštriktívne opatrenia voči Barme/Mjanmarsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. apríla 2010 prijala rozhodnutie 2010/232/SZBP, ktorým sa obnovujú reštriktívne opatrenia voči Barme/Mjanmarsku (1).

               (2)

               Rada 23. januára 2012 uvítala pozoruhodný program politickej reformy, ktorý realizujú vláda a parlament v Barme/Mjanmarsku, ako aj ich záväzok uskutočniť hospodársky a sociálny rozvoj. Rada vzala na vedomie záväzok vlády pokračovať v týchto reformách a zavŕšiť ich.

               (3)

               Rada sa rozhodla, že ako prvý krok by sa mal pozastaviť zákaz vydávania víz, ktorý sa vzťahuje na prezidenta, viceprezidentov, členov kabinetu a predsedov dvoch snemovní parlamentu Barmy/Mjanmarska.

               (4)

               Rozhodnutie 2010/232/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Článok 15 rozhodnutia 2010/232/SZBP sa týmto nahrádza takto:

      „Článok 15
      1.   Toto rozhodnutie nadobúda účinnosť dňom jeho prijatia.
      2.   Toto rozhodnutie sa uplatňuje do 30. apríla 2012.
      3.   Opatrenia uvedené v článku 9 ods. 1 a v článku 10 ods. 1 a 2 sa v rozsahu, v akom sa uplatňujú na osoby uvedené v prílohe IV, pozastavujú do 30. apríla 2012.
      4.   Opatrenia uvedené v článku 9 ods. 1 sa v rozsahu, v akom sa uplatňujú na osoby uvedené v prílohe V, pozastavujú do 30. apríla 2012.“

   Článok 2
   Príloha k tomuto rozhodnutiu sa doplní ako príloha V k rozhodnutiu 2010/232/SZBP.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 17. februára 2012

            Za Radu

            predseda

         M. SAREEN

      (1)  Ú. v. EÚ L 105, 27.4.2010, s. 22.
   PRÍLOHA

         „PRÍLOHA V

            Zoznam osôb podľa článku 15 ods. 4

         BÝVALÁ ŠTÁTNA RADA PRE MIER A ROZVOJ (SPDC)

                     #

                     Meno (a prípadné prezývky)

                     Identifikačné údaje (funkcia/titul, dátum a miesto narodenia, číslo pasu/preukazu totožnosti, manžel/-ka, syn/dcéra…)

                     Pohlavie
                     (M/Ž)

                     1.

                     Thura Shwe Mann

                     podpredseda Strany solidarity a rozvoja zväzu (USDP); bývalý náčelník štábu SPDC, koordinátor špeciálnych operácií, nar. 11. 7. 1947; poslanec parlamentu (dolná snemovňa), predseda dolnej snemovne

                     M

                     2.

                     Khin Lay Thet

                     manželka Thuru Shweho Manna

                     Ž

                     3.

                     Aung Thet Mann, známy tiež ako Shwe Mann Ko Ko

                     syn Thuru Shweho Manna, Ayeya Shwe War (Wah) Company, 5, Pyay Road, Hlaing Township, Yangon a spolumajiteľ RedLink Communications Co. Ltd, No. 20, Building B, Mya Yeik Nyo Royal Hotel, Pa-Le Road, Bahan Township, Yangon, nar. 19. 6. 1977

                     M

                     4.

                     Khin Hnin Thandar

                     manželka Aunga Theta Manna

                     Ž

                     5.

                     Toe Naing Mann

                     syn Thuru Shweho Manna, nar. 29. 6. 1978, majiteľ Global Net and Red Link Communications Co. Ltd, No. 20, Building B, Mya Yeik Nyo Royal Hotel, Pa-Le Road, Bahan Township, Yangon, Internet Service Providers

                     M

                     6.

                     Zay Zin Latt

                     manželka Toeho Nainga Manna, dcéra Khina Shweho, nar. 24. 3. 1981

                     Ž

         VLÁDA

                     #

                     Meno (a prípadné prezývky)

                     Identifikačné údaje (vrátane ministerstva)

                     Pohlavie
                     (M/Ž)

                     1.

                     Thein Sein

                     prezident a výkonná hlava republiky Mjanmarského zväzu; bývalý predseda vlády; bývalý člen SPDC; bývalý predseda Strany solidarity a rozvoja zväzu (USDP), nar. 20. 4. 1945, Pathein

                     M

                     2.

                     Khin Khin Win

                     manželka Theina Seina

                     Ž

                     3.

                     Tin Aung Myint Oo

                     viceprezident republiky Mjanmarského zväzu; bývalý 1. tajomník SPDC; bývalý podpredseda Strany solidarity a rozvoja zväzu (USDP), nar. 29. 5. 1950

                     M

                     4.

                     Khin Saw Hnin

                     manželka Tina Aunga Myinta Ooa

                     Ž

                     5.

                     kapitán Naing Lin Oo

                     syn Tina Aunga Myinta Ooa

                     M

                     6.

                     Hnin Yee Mon

                     manželka kapitána Nainga Lina Ooa

                     Ž

                     7.

                     generálmajor Hla Min

                     minister obrany, bývalý náčelník 3. úradu pre špeciálne operácie; bývalý regionálny veliteľ v južnom regióne (divízia Bago), nar. 26. 1. 1958

                     M

                     8.

                     generálporučík Ko Ko

                     minister vnútra; bývalý náčelník 3. úradu pre špeciálne operácie (Pegu, Irrawaddy, Arakan), nar. 10. 3. 1956 v Mandalayi

                     M

                     9.

                     Sao Nwan Khun Sum

                     manželka generálporučíka Koa Koa

                     Ž

                     10.

                     Thein Htaik, známy tiež ako Hteik, alebo známy tiež ako Htike

                     minister baní; bývalý vojenský generálny inšpektor, nar. 8. 2. 1952 v Yangone

                     M

                     11.

                     Thein Htay

                     minister pohraničných záležitostí a priemyselného rozvoja; bývalý námestník ministra obrany, nar. 7. 9. 1955 v Taunggyi

                     M

                     12.

                     Myint Myint Khine

                     manželka Theina Htaya

                     Ž

                     13.

                     Soe Maung

                     člen kancelárie prezidenta; bývalý hlavný vojenský prokurátor, nar. 20. 12. 1952 v Yezagyo

                     M

                     14.

                     Nang Phyu Phyu Aye

                     manželka Soeho Maunga

                     Ž

                     15.

                     Aye Myint

                     minister vedy a techniky; bývalý námestník ministra obrany

                     M

                     16.

                     Soe Thein

                     minister priemyslu 2, nar. 7. 9. 1949 v Yangone

                     M

                     17.

                     Khin Aye Kyin, známa tiež ako Aye Aye

                     manželka Soeho Theina

                     Ž

                     18.

                     Yimon Aye

                     dcéra Soeho Theina, nar. 12. 7. 1980

                     Ž

                     19.

                     Aye Chan

                     syn Soeho Theina, nar. 23. 9. 1973

                     M

                     20.

                     Thida Aye

                     dcéra Soeho Theina, nar. 23. 3. 1979

                     Ž

                     21.

                     Aung Min

                     minister železničnej dopravy, nar. 20. 11. 1949 v Yangone

                     M

                     22.

                     Wai Wai Thar, známa tiež ako Wai Wai Tha

                     manželka Aunga Mina

                     Ž

                     23.

                     Aye Min Aung

                     dcéra Aunga Mina

                     Ž

                     24.

                     Htoo Char Aung

                     syn Aunga Mina

                     M

                     25.

                     Khin Yi

                     minister pre prisťahovalectvo a obyvateľstvo; bývalý generálny riaditeľ Mjanmarského policajného zboru, nar. 29. 12. 1952 v Myaung Mya

                     M

                     26.

                     Khin May Soe

                     manželka Khina Yiho

                     Ž

                     27.

                     Myint Hlaing

                     minister poľnohospodárstva a zavlažovania; bývalý náčelník štábu (vzdušná obrana); nar. 13. 8. 1953 v Mogoku

                     M

                     28.

                     Thura Myint Maung

                     minister pre náboženské záležitosti, nar. 19. 1. 1941 v Yesagyo

                     M

                     29.

                     Aung Kyaw Soe

                     syn Thuru Myinta Maunga

                     M

                     30.

                     Su Su Sandi

                     manželka Aunga Kyawa Soeho

                     Ž

                     31.

                     Zin Myint Maung

                     dcéra Thuru Myinta Maunga

                     Ž

                     32.

                     Khin Maung Myint

                     minister výstavby; bývalý minister pre elektrickú energiu 2, nar. 24. 5. 1951 v Sagaingu

                     M

                     33.

                     Win Win Nu

                     manželka Khina Maunga Myinta

                     Ž

                     34.

                     Tin Naing Thein

                     minister pre štátne plánovanie a hospodársky rozvoj a minister pre hospodárske zvieratá a rybné hospodárstvo; bývalý minister obchodu, predtým námestník ministra lesného hospodárstva

                     M

                     35.

                     Aye Aye

                     manželka Tina Nainga Theina

                     Ž

                     36.

                     Kyaw Swa Khaing

                     minister priemyslu 1; bývalý námestník ministra priemyslu 2

                     M

                     37.

                     Khin Phyu Mar

                     manželka Kyawa Swaa Khainga

                     Ž

                     38.

                     Than Htay

                     minister energetiky; bývalý námestník ministra energetiky, nar. 12. 11. 1954 v Myanaungu

                     M

                     39.

                     Soe Wut Yi

                     manželka Thana Htaya

                     Ž

                     40.

                     Zaw Min

                     minister pre elektrickú energiu (1), nar. 30. 10. 1951 v Bagu

                     M

                     41.

                     Khin Mi Mi

                     manželka Zawa Mina

                     Ž

                     42.

                     Khin Maung Soe

                     minister pre elektrickú energiu (2)

                     M

                     43.

                     Hla Tun

                     minister financií a daní; bývalý minister financií a daní, nar. 11. 7. 1951 v Yangone

                     M

                     44.

                     Khin Than Win

                     manželka Hlu Tuna

                     Ž

                     45.

                     Thein Nyunt

                     kancelária prezidenta; bývalý minister pre rozvoj pohraničných oblastí, národné etniká a otázky rozvoja, primátor Nay Pyi Taw, nar. 8. 10. 1948 v Maubine

                     M

                     46.

                     Kyin Khaing, známa tiež ako Kyin Khine

                     manželka Theina Nyunta

                     Ž

                     47.

                     (Wunna Kyaw Htin) Win Myint

                     minister obchodu; prezident Federácie obchodných a priemyselných komôr Mjanmarského zväzu (Union of Myanmar Federation of Chambers of Commerce and Industry – UMFCCI) a majiteľ Shwe Nagar Min Co a futbalového klubu Zeya Shwe Myay, nar. 21. 4. 1954 v Ye Oo

                     M

                     48.

                     Kyaw Hsan

                     minister informácií a minister kultúry; bývalý člen Strany solidarity a rozvoja zväzu (USDP), nar. 20. 5. 1948 v Monywe

                     M

                     49.

                     Kyi Kyi Win

                     manželka Kyawa Hsana; vedúca oddelenia pre informácie Mjanmarskej federácie pre ženské záležitosti

                     Ž

                     50.

                     Win Tun

                     minister lesného hospodárstva

                     M

                     51.

                     Aung Kyi

                     minister práce a minister sociálneho zabezpečenia, pomoci a presídľovania; bývalý minister zamestnanosti/práce (vymenovaný za ministra pre vzťahy 8. 10. 2007, zodpovedný za vzťahy s Aung San Suu Kyiovou), nar. 1. 11. 1946 v Yangone

                     M

                     52.

                     Thet Thet Swe

                     manželka Aunga Kyiho

                     Ž

                     53.

                     Ohn Myint

                     minister pre družstvá; bývalý náčelník 6. úradu pre špeciálne operácie

                     M

                     54.

                     Nu Nu Swe

                     manželka Ohna Myinta

                     Ž

                     55.

                     Thein Tun, známy tiež ako Thein Htun

                     minister telekomunikácií, pôšt a telegrafie

                     M

                     56.

                     Nyan Htun Aung

                     minister dopravy

                     M

         NÁMESTNÍCI MINISTROV

                     #

                     Meno (a prípadné prezývky)

                     Identifikačné údaje (vrátane ministerstva)

                     Pohlavie
                     (M/Ž)

                     1.

                     generálmajor Kyaw Nyunt

                     námestník ministra obrany

                     M

                     2.

                     plukovník Aung Thaw

                     námestník ministra obrany

                     M

                     3.

                     generálmajor Zaw Win

                     námestník ministra pohraničných záležitostí; bývalý veliteľ 3. základne práporu Lon Htein, Shwemyayar

                     M

                     4.

                     Maung Myint

                     námestník ministra zahraničných vecí, nar. 21. 5. 1958 v Mandalayi

                     M

                     5.

                     Dr. Khin Mya Win

                     nar. 21. 1. 1956, manželka Maunga Myinta

                     Ž

                     6.

                     Win Than

                     námestník ministra financií a daní

                     M

                     7.

                     Tint Lwin

                     námestník ministra telekomunikácií, pôšt a telegrafie

                     M

                     8.

                     Phone Swe

                     námestník ministra sociálneho zabezpečenia, pomoci a presídľovania; bývalý námestník ministra vnútra

                     M

                     9.

                     San San Wai

                     manželka brigádneho generála Phoneho Sweho

                     Ž

                     10.

                     Than Tun

                     námestník ministra pre družstvá

                     M

                     11.

                     Myint Thein

                     námestník ministra práce; bývalý sudca najvyššieho súdu

                     M

                     12.

                     Win Shein

                     námestník ministra dopravy; bývalý veliteľ; veliteľstvo námorného výcviku

                     M

                     13.

                     Htay Aung

                     námestník ministra pre hotelierstvo a cestovný ruch

                     M

                     14.

                     Thein Aung

                     námestník ministra priemyslu 1

                     M

                     15.

                     Thura U Thaung Lwin

                     námestník ministra železničnej dopravy

                     M

                     16.

                     Thant Shin

                     námestník ministra železničnej dopravy

                     M

                     17.

                     Aye Kyu

                     námestník ministra školstva

                     M

                     18.

                     Kyaw Kyaw Win

                     námestník ministra pre prisťahovalectvo a obyvateľstvo

                     M

                     19.

                     Aye Myint Kyu

                     námestník ministra športu

                     M

                     20.

                     Han Sein

                     námestník ministra pre priemyselný rozvoj Mjanmarska

                     M

                     21.

                     Chan Maung

                     námestník ministra pre priemyselný rozvoj Mjanmarska

                     M

                     22.

                     Khin Maung Aye

                     námestník ministra pre hospodárske zvieratá a rybné hospodárstvo

                     M

                     23.

                     Kyaw Zan Myint

                     námestník ministra vnútra

                     M

         OSOBY, KTORÉ MAJÚ PROSPECH Z HOSPODÁRSKEJ POLITIKY VLÁDY A ĎALŠIE OSOBY SPOJENÉ S REŽIMOM

                     #

                     Meno (a prípadné prezývky)

                     Identifikačné údaje (vrátane spoločnosti)

                     Pohlavie
                     (M/Ž)

                     1.

                     Khin Aung Myint

                     bývalý minister kultúry; poslanec parlamentu (horná snemovňa), predseda hornej snemovne; bývalý člen Strany solidarity a rozvoja zväzu (USDP)

                     M

                     2.

                     Khin Phyone

                     manželka Khina Aunga Myinta

                     Ž“.


title: Rozhodnutie Európskeho parlamentu (EÚ) 2015/1637 z 29. apríla 2015 o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2013

text:
               30.9.2015

               SK

               Úradný vestník Európskej únie

               L 255/169

      ROZHODNUTIE EURÓPSKEHO PARLAMENTU (EÚ) 2015/1637
      z 29. apríla 2015
      o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2013 spolu s odpoveďami strediska (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória stredisku za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre orgány Európskej únie (5), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0084/2015),

         1.

            udeľuje absolutórium riaditeľke Prekladateľského strediska pre orgány Európskej únie za plnenie rozpočtu strediska za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Prekladateľského strediska pre orgány Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 35.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. ES L 314, 7.12.1994, s. 1.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.